PROCEDURA 15

Solicitare licență pentru activitățile specifice serviciului de salubrizare a localităţilor, prestate în modalitatea gestiunii directe de către servicii publice de interes local sau județean, cu personalitate juridică, înființate și organizate prin hotărâri ale autorităților deliberative ale unităților administrativ-teritoriale

* + 1. opis, cu specificarea tuturor documentelor transmise;
    2. cerere-tip, conform anexei nr. 1c la Regulamentul privind acordarea licențelor în domeniul serviciilor de utilități publice aflate în sfera de reglementare a Autorității Naționale de Reglementare pentru Serviciile Comunitare de Utilități Publice, aprobat prin Ordinul președintelui A.N.R.S.C. nr. 100/2023;
    3. formular de exprimare a consimțământului cu privire la solicitarea de către A.N.R.S.C. a documentelor emise de alte instituții publice și autorități ale administrației publice centrale, în cazul în care solicitantul nu le prezintă în documentația de licențiere, conform modelului din anexa nr. 5 la Regulamentul privind acordarea licențelor în domeniul serviciilor de utilități publice aflate în sfera de reglementare a Autorității Naționale de Reglementare pentru Serviciile Comunitare de Utilități Publice, aprobat prin Ordinul președintelui A.N.R.S.C. nr. 100/2023
    4. copia după Certificatul de înregistrare fiscală, emis de Agenția Națională de Administrare Fiscală;
    5. copie de pe hotărârea de dare în administrare a serviciului/activității, cu toate anexele și hotărârile de modificare a hotărârii de dare în administrare, adoptată de consiliile locale ale comunelor, municipiilor, orașelor, sectoarelor municipiului București, sau de consiliile județene, după caz, în care sa fie precizat serviciul pentru care se solicită licența;
    6. numărul total de locuitori din unitățile administrativ-teritoriale în care desfășoară serviciul/activitatea pentru care solicită licența, stabilit în conformitate cu datele publicate anual de Institutul Național de Statistică referitoare la populația după domiciliu la 1 ianuarie pe localități;
    7. tabel cu componentele aferente fiecărui sistem de utilități publice prin intermediul cărora prestează serviciul/activitățile pentru care solicită licența, cu referire la denumirea şi caracteristicile tehnice principale ale acestora, dacă este cazul;
    8. tabel cu stațiile/instalațiile deținute de solicitant, în proprietate sau în folosință, prin intermediul cărora prestează serviciul/activitățile pentru care solicită licența, cu referire la denumirea şi caracteristicile tehnice principale ale acestora, dacă este cazul;
    9. tabel cu dotarea tehnico-materială de care dispune, în proprietate sau în folosință, cu referire la tipul, capacitatea, anul de fabricație şi numărul de autospeciale şi/sau utilaje cu care asigură prestarea serviciului/activităților pentru care solicită licența;
    10. organigrama valabilă la data solicitării licenței, cu evidențierea structurilor organizatorice responsabile cu desfășurarea serviciului/activităților pentru care solicită licența, precum şi cu precizarea documentului de aprobare;
    11. lista cu personalul de care dispune, pe categorii de personal, pentru prestarea serviciului/activităților pentru care se solicită licența;
    12. indicatorii economico-financiari realizați din prestarea serviciilor/activităților aflate în sfera de reglementare a A.N.R.S.C., conform modelului din anexa nr. 7 la Regulamentul privind acordarea licențelor în domeniul serviciilor de utilități publice aflate în sfera de reglementare a Autorității Naționale de Reglementare pentru Serviciile Comunitare de Utilități Publice, aprobat prin Ordinul președintelui A.N.R.S.C. nr. 100/2023;
    13. prețurile/tarifele practicate pentru serviciul/activitățile furnizat(e)/prestat(e) în fiecare unitate administrativ-teritorială pentru care a solicitat acordarea licenței, cu menționarea documentului de aprobare;
    14. autorizația de mediu/autorizația integrată de mediu pentru activitatea/activitățile de salubrizare pentru care se solicită acordarea licenței, în termen de valabilitate, sau, după caz, solicitarea înregistrată la emitent pentru obținerea ori transferul acesteia;
    15. contractul încheiat cu operatorul depozitului de deșeuri, cu menționarea hotărârii de aprobare a tarifului de depozitare, în cazul solicitării licenței care are ca obiect colectarea separată, transferul, sortarea sau tratarea deșeurilor municipale, după caz, precum şi operarea centrelor de colectare prin aport voluntar şi/sau măturatul căilor publice;
    16. contractul încheiat cu operatorul stației de sortare, cu menționarea hotărârii de aprobare a tarifului de sortare, în cazul solicitării licenței care are ca obiect, după caz, colectarea separată şi/sau transferul deșeurilor municipale, precum şi operarea centrelor de colectare prin aport voluntar;
    17. copie de pe hotărârea autorității administraţiei publice locale de înființare a serviciului de interes public local sau județean, cu personalitate juridică, din care să rezulte obiectul de activitate corespunzător serviciului pentru care se solicită licență, forma de organizare şi subordonare.